3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

บริษัท ผลิตภัณฑ์อาหารกว้างไพศาล จำกัด (มหาชน) เป็นผู้ผลิต และจำหน่ายอาหารกระป๋อง
ซึ่งสามารถนำไปอุ่นรับประทานได้เลยโดยไม่จำเป็นต้องปรุงแต่ง
ลักษณะของลูกค้าที่จะบริโภคอาหารชนิดนี้เหมาะสำหรับผู้ที่ไม่มีเวลาปรุงแต่งอาหารด้วยตนเอง
ส่วนฤดูกาลผลิตของบริษัทฯ นั้น สามารถผลิตได้ทุกฤดูกาล เนื่องจากแหล่งวัตถุดิบของบริษัทฯ
อยู่ใกล้พื้นที่ ทางบริษัทฯ ได้จัดหาและสำรองไว้ที่คลังสินค้าของบริษัทฯ เอง
ค่อนข้างมากในช่วงระยะเวลาที่วัตถุดิบมีมาก

สิทธิหรือข้อจำกัดในการประกอบธุรกิจ

 บัตรส่งเสริมการลงทุน

เลขที่ : 1158/2536

ประเภทกิจการ : 1 ข.การผลิตอาหาร

อายุบัตรส่งเสริม : 13 ปี

ช่วงระยะเวลาที่ได้รับการส่งเสริม : 1 เมษายน 2537 - 31 มีนาคม 2550

 สิทธิประโยชน์ที่สำคัญ 

1. ลดหย่อนอากรขาเข้าร้อยละ 75 ของอัตราปกติ
สำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศเป็นเวลา 1 ปี

2. ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการมีกำหนด เวลา 8 ปี

3. ยกเว้นไม่ต้องนำเงินปันผลไปรวมคำนวณเพื่อเสียภาษีเงินได้ มีกำหนด 8 ปี

4. ลดหย่อนภาษีเงินได้นิติบุคคล ในอัตราร้อยละ 50 ของอัตราปกติมีกำหนด 5 ปี
นับจากวันที่พ้นกำหนดตามข้อ 2

5. ได้รับอนุญาตให้หักค่าขนส่ง ค่าไฟฟ้า ค่าประปา 2 เท่าของค่าใช้จ่ายเป็นระยะเวลา 5 ปี
นับจากวันที่พ้นกำหนดตามข้อ 2

6. ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
ของเงินลงทุน

7.
ได้รับยกเว้นอากรขาเข้าสำหรับวัตถุดิบหรือวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลา
5 ปี นับตั้งแต่วันเข้าครั้งแรก [สิทธิประโยชน์ตามมาตรา 36(1)]

8.
ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
5 ปี

9. ได้รับอนุญาตให้หักเงินได้พึงประเมินร้อยละ 5 ของรายได้
ขึ้นจากปีก่อนจากการส่งออกเป็นเวลา 10 ปี [สิทธิประโยชน์ตามมาตรา 36(4)]

เงื่อนไขสำคัญ ต้องดำเนินการ ดังต่อไปนี้

1. ชนิดของผลิตภัณฑ์ - ผลิตภัณฑ์อาหารทะเลบรรจุภาชนะ ปิดผนึก

2. ขนาดของกิจการ - กำลังการผลิตปีละ 30,000 ตัน (เวลาทำงาน 8 ชั่วโมง/วัน : 300 วัน

ต่อปี) และผลพลอยได้ คือ เศษหรือของเสียจากกระบวนการผลิต

3. บริษัทฯ จะต้องส่งผลิตภัณฑ์ไปจำหน่ายต่างประเทศในแต่ละปี ตามมูลค่า เอฟ.โอ.บี.
ไม่น้อยกว่าร้อยละ 30 ของมูลค่ายอดขายทั้งสิ้น ตลอดระยะเวลาที่ใช้สิทธิประโยชน์ตามมาตรา
36(1)

หมายเหตุ: ข้อ 3. จะส่งผลกระทบต่อบริษัท ก็ต่อเมื่อบริษัทฯ นำเข้าวัตถุดิบมาผลิตเพื่อส่งออก
ดังนั้น ถ้า

หากบริษัทฯ มิได้นำวัตถุดิบเข้ามาทำการผลิตเพื่อส่งออก ข้อ3. ก็จะไม่ส่งผลกระทบต่อ

บริษัทแต่อย่างใดทั้งสิ้น

(2) การตลาดและภาวะการแข่งขัน

(ก) กลยุทธ์ในการแข่งขัน บริษัทฯ มีกลยุทธ์ในการแข่งขัน ดังนี้คือ

1. ความหลากหลายของประเภทผลิตภัณฑ์ บริษัทฯ
มีการวางแผนในการออกผลิตภัณฑ์ใหม่อย่างต่อเนื่อง
นับตั้งแต่การดำเนินงานในช่วงแรกจนถึงปัจจุบันมีทั้งหมด 12
ประเภทหลักที่มีจำหน่ายในท้องตลาดทั่วไป แต่บริษัทก็ยังไม่หยุดยั้งในการคิดค้นสูตรอาหารใหม่
เพื่อตอบสนองต่อความต้องการของผู้บริโภค โดยมีแผนที่จะออกจำหน่ายผลิตภัณฑ์ประมาณ 1
ประเภทต่อทุก 2 ปี

2. รสชาติของอาหาร บริษัทฯ ทำการปรับปรุง และพัฒนารสชาติของอาหารให้เป็นที่ถูกปาก
และคุ้นเคยกับรสนิยมของคนไทย และประเทศใกล้เคียง และยังมีรสชาติที่เป็นเอกลักษณ์ของตนเอง

3. กลุ่มเป้าหมายของบริษัทฯ จะเป็นกลุ่มผู้ต้องการความรีบเร่งในการประกอบ อาหาร หรือ
ในขณะที่ประเทศไทยได้ลอยตัวค่าเงินบาท ส่งผลให้ราคาสินค้าของบริษัทฯ
เมื่อเทียบกับคู่แข่งขั้นในตลาดต่างประเทศแล้ว ต้นทุนต่ำลง จึงเป็นแนวทางให้บริษัทฯ
วางกลุ่มเป้าหมายที่จะจัดส่งสินค้าของบริษัทฯ ออกสู่ตลาดต่างประเทศ
แถบเอเชียซึ่งมีพฤติกรรมการบริโภค คล้ายคลึงกับ ตลาดในประเทศ
ซึ่งผลสำรวจเบื้องต้นของบริษัทฯ จะเน้นส่งเสริมการทำตลาดเดิมที่มีคู่ค้าอยู่แล้วใน
ประเทศมาเลเซีย ฮ่องกง จีน ออสเตรเลีย เป็นต้น

4. นโยบายการตั้งราคาของบริษัทฯ ในปัจจุบัน จะคำนึงถึง กำไรส่วนเพิ่มของต้นทุนสินค้า
โดยประมาณ 20% ของต้นทุนของสินค้า ทั้งนี้ นโยบายการตั้งราคาสินค้าของบริษัทฯ
สิ่งที่จะนำมาคำนึงถึง
หรือทบทวนใหม่เมื่อมีปัจจัยหลักสำคัญที่เปลี่ยนแปลงไปและมีผลกระทบต่อต้นทุนของสินค้าของบริษัทฯ
อย่างมีนัยสำคัญ เช่น วัตถุดิบหลักมีการเปลี่ยนแปลงเพิ่มขึ้นหรือลดลง

  ลักษณะของลูกค้า

ในช่วงก่อนปี 2537 บริษัทฯ ทำการจำหน่ายผลิตภัณฑ์อาหารบรรจุกระป๋อง และสินค้าอื่นๆ
โดยส่วนใหญ่ให้กับ บริษัท สยามกว้างไพศาลมาร์เก็ตติ้ง จำกัด เพื่อจำหน่ายภายในประเทศ และ
บริษัท บางกอกแอคมี่ จำกัด เพื่อจำหน่ายในต่างประเทศ ประมาณร้อยละ 80 และนับตั้งแต่ต้นปี
2537 เป็นต้นมา บริษัทฯ ได้มีการปรับโครงสร้างใหม่ โดยเป็นผู้ผลิตและจำหน่ายเองทั้งหมด ทั้งนี้
บริษัทฯ ยังคงมีกลุ่มลูกค้าเป็นกลุ่มเดิม โดยได้รับโอนลูกค้าจากทั้ง 2 บริษัทฯ ดังกล่าว
และไม่ได้มีการเปลี่ยนแปลงใดๆที่เป็นสาระสำคัญ
หรือมีผลกระทบต่อผลการดำเนินงานของบริษัทแต่อย่างใด

ในระยะ 3 ปีที่ผ่านมามีการขายให้แก่ลูกค้ารายใหญ่ 10 รายแรกคิดเป็นร้อยละ 28 ของยอดขาย
บริษัทฯ ไม่มีการขายให้ลูกค้ารายใดเกินกว่าร้อยละ 30 ของยอดขาย

การจำหน่ายและช่องทางการจำหน่าย

การกระจายช่องทางจัดจำหน่าย บริษัทฯ ทำการกระจายการจัดจำหน่ายไปยังห้างสรรพสินค้า
ซุปเปอร์มาเก็ต เอเย่นต์ร้านค้า และร้านค้าปลีกทั่วไป ได้อย่างทั่วถึงทั้งในเขตกรุงเทพฯ ปริมณฑล
และจังหวัดต่างๆ ทั่วทุกภาคของเมืองไทย
ซึ่งทำให้เข้าถึงผู้บริโภคที่เป็นกลุ่มลูกค้าเป้าหมายได้อย่างมีประสิทธิภาพมากที่สุด

  ตลาดในประเทศ

การจำหน่ายผลิตภัณฑ์ในประเทศของบริษัทฯ คิดเป็นร้อยละ 93 ของรายได้จากการขาย
ซึ่งการจัดจำหน่ายโดยทั่วไปจะมีช่องทางการจัดจำหน่ายที่กว้างขวางอยู่ทั่วประเทศ
ลักษณะการจัดจำหน่ายของบริษัทแบ่งเป็น 2 วิธี

1. การขายส่ง (WHOLESALES) บริษัทฯ จะขายผลิตภัณฑ์ผ่านช่องทางนี้ ประมาณร้อยละ 80
โดยจะส่งพนักงานขายออกไปยังห้างสรรพสินค้า ซุปเปอร์มาร์เก็ต และร้านค้าทั้งในเขตกรุงเทพฯ
และต่างจังหวัดทั่วไปในประเทศ ประมาณ 4,000 ร้านค้า เพื่อรับคำสั่งซื้อสินค้า
และส่งคำสั่งดังกล่าวมายังสำนักงานในเขตกรุงเทพฯ เพื่อจัดส่งสินค้าให้แก่ลูกค้าทั่วไป
การจำหน่ายโดยวิธีนี้บริษัทฯ จะกำหนดระยะเวลาในการชำระเงินค่าสินค้าไม่เกิน 45 วัน

2. การขายเงินสด (CASH SALES) บริษัทฯ จะขายผลิตภัณฑ์ ผ่านช่องทางนี้ประมาณร้อยละ 20
โดยบริษัทฯ จะมีรถยนต์บรรทุกสินค้าไปตามร้านค้าปลีกต่างๆ ประมาณ 12,000 ร้านค้า
เพื่อขายสินค้าให้แก่ลูกค้าโดยตรง การจำหน่ายโดยวิธีนี้ บริษัทฯจะเก็บเงินสดหรือเช็คจากลูกค้าทันที
หรืออาจจะผ่อนผันระยะเวลาในการชำระเงินค่าสินค้าไม่เกิน 30 วัน

ตลาดต่างประเทศ

การจำหน่ายผลิตภัณฑ์ของบริษัทฯ ไปยังต่างประเทศนั้นคิดเป็นร้อยละ 7 ของรายได้จากการขาย
ช่องทางการจัดจำหน่ายแบ่งเป็น 2 วิธีคือ

1. การขายผ่านผู้ค้าส่งในประเทศ ซึ่งมีปริมาณการขายคิดเป็นร้อยละ 40
ของปริมาณการขายรวมในตลาดต่างประเทศ โดยบริษัทมีผู้ค้าส่งในประเทศไทยมากกว่า 30 ราย
มีผู้ทำหน้าที่ส่งสินค้าออกไปจำหน่ายให้กับผู้ส่งสินค้าในต่างประเทศอีกต่อหนึ่ง
ซึ่งมีที่ตั้งอยู่ในประเทศต่างๆ เช่น ประเทศในแถบยุโรป และอเมริกา

2. การขายส่งผ่านผู้ค้าส่งในต่างประเทศ มียอดขายรวมเป็นร้อยละ 60
ของปริมาณการขายในตลาดต่างประเทศ บริษัทฯ
จะเป็นผู้จัดจำหน่ายให้กับผู้ค้าส่งในต่างประเทศโดยตรง ได้แก่ ประเทศฮ่องกง มาเลเซีย ลาว
บรูไน และบางประเทศในแถบยุโรป และอเมริกา

ด้านการจำหน่ายให้กับผู้บริโภคในต่างประเทศนั้น
ตลาดที่สำคัญจะเป็นประเทศในแถบเอเซียมากกว่าเขตพื้นที่อื่นๆ เนื่องจากมีรสนิยม
และความคุ้นเคยในรสชาติอาหารที่ไม่แตกต่างจากผู้บริโภคในประเทศไทยมากนัก

(ข) สภาพการแข่งขันภายในอุตสาหกรรม

ภาวะการแข่งขันภายในประเทศ

ในปัจจุบันพบว่าผู้บริโภคปลาซาร์ดีนกระป๋องประมาณร้อยละ 75
เป็นกลุ่มผู้บริโภคที่อาศัยในต่างจังหวัด ส่วนที่เหลือประมาณร้อยละ 25
เป็นกลุ่มผู้บริโภคในกรุงเทพมหานคร
ลักษณะของการแข่งขันของผู้ผลิตแต่ละรายจะใช้กลยุทธ์ที่ใกล้เคียงกันคือ
เน้นช่องทางการจัดจำหน่ายให้กระจายอย่างทั่วถึง การแข่งขันด้านราคา
และการพัฒนาคุณภาพของสินค้าให้ถูกรสนิยมของผู้บริโภคกลุ่มเป้าหมาย อย่างไรก็ตาม
ผู้ผลิตรายใหญ่ที่ประกอบธุรกิจมานานจะมีข้อได้เปรียบคู่แข่งขันหน้าใหม่ในด้านความเชี่ยวชาญในเทคนิคการผลิต
ความสามารถในการจัดหาวัตถุดิบได้อย่างสม่ำเสมอตลอดปี และการมีช่องทางการจำหน่ายที่มากกว่า
ดังนั้นลักษณะข้อได้เปรียบเหล่านี้จะเป็นอุปสรรคสำหรับผู้ผลิตรายใหม่ที่จะเข้ามาดำเนินธุรกิจนี้
การแข่งขันจึงเป็นการแข่งขันของผู้ผลิตรายเดิมซึ่งจะขึ้นอยู่กับความสามารถของผู้ผลิตแต่ละรายในการวางแผนกลยุทธ์ด้านการตลาดให้สอดคล้องกับข้อได้เปรียบที่ตนเองมี

สำหรับหอยลายและหอยแครงกระป๋องพบว่า ผู้ผลิตส่วนใหญ่จะเน้นการผลิตเพื่อการส่งออก
โดยบริษัทฯ เป็นบริษัทเดียวที่เน้นการจำหน่ายภายในประเทศ
ส่งผลให้ภาวะการแข่งขันภายในประเทศมีน้อย

ปัจจัยภายนอกที่อาจกระทบอุตสาหกรรมบริษัท
ในอนาคตอันใกล้นี้จะเป็นในเรื่องของนโยบายการค้าเสรี ที่ประเทศไทยได้มีให้ไว้ กับ WTO
ในการที่จะเปิดตลาดค้าเสรี ซึ่งในส่วนนี้จะทำให้ สินค้าของบริษัทฯ บางผลิตภัณฑ์ เช่น
ปลาซาร์ดีนในซอสมะเขือเทศ จะเพิ่มคู่แข่งขันจากต่างประเทศ
อันจะเป็นทางเลือกของผู้บริโภคในการตัดสินใจบริโภคสินค้าที่ตนพึงพอใจ ในส่วนของบริษัทฯ
เองได้ทราบถึงปัญหาการค้าเสรี ที่บริษัทฯ จะต้องปรับตัวให้เข้ากติกาที่เปลี่ยนแปลงไป
โดยการพัฒนาปรับปรุง คุณภาพของสินค้า ตลอดจนรสชาด ของผลิตภัณฑ์ให้ถูกใจกลุ่มผู้บริโภคอยู่เสมอ

สถานภาพในการแข่งขันของบริษัทฯ ในเรื่องจำนวนและขนาดของคู่แข่ง ในปัจจุบัน บริษัทฯ
ได้ประเมินผล ทั้งในส่วนจำนวนและขนาดของคู่แข่งขันในอุตสาหกรรมเดียวกัน จุดเด่นของ
แต่ละบริษัทฯ ที่มีผลต่อยอดขายหรือภาวะการแข่งขัน หลักที่ผลต่อการตัดสินใจของผู้บริโภคมีดังนี้

1.  ความหลากหลายของผลิตภัณฑ์

2.  รสชาดของผลิตภัณฑ์

3.  การกระจายช่องทางการจัดจำหน่าย

4.  ราคา

สถานภาพในการแข่งขันของบริษัทฯ จากการประมาณการโดย ฝ่ายจัดการของบริษัทฯ พบว่า
สถานภาพการแข่งขันบริษัทฯ มีอยู่สูงมาก ในเรื่องคุณภาพของสินค้า
และความน่าเชื่อถือของผลิตภัณฑ์ของบริษัทฯ ตลอดจนผลิตภัณฑ์ ของบริษัทฯ
ได้อยู่ในตลาดและครองใจผู้บริโภคมากว่า 20 ปีแล้ว จากการสำรวจตลาดของ
ฝ่ายการตลาดของบริษัทฯ พบว่าส่วนแบ่งทางการตลาดเมื่อเทียบกับคู่แข่งขัน พบว่า
ผลิตภัณฑ์ของบริษัทฯ มีส่วนแบ่งทางการตลาด ดังนี้

- ตลาดปลาซาร์ดีนกระป๋อง มูลค่าตลาดรวมโดยประมาณ จำนวน 3,000 ล้านบาท
แบ่งประเภทเป็น

1. ตลาดปลาซาร์ดีนกระป๋องราคาสูงมีส่วนแบ่งทางการตลาด 20% ของมูลค่าตลาดรวม
จำนวน3,000 ล้านบาทหรือเทียบเท่ากับ มูลค่า 600 ล้านบาท สำหรับปลาซาร์ดีนกระป๋องราคาสูง
ซึ่ง บริษัทฯ มีส่วนแบ่งทางการตลาด ประมาณ 12%

2. ตลาดปลาซาร์ดีนกระป๋องราคาต่ำมีส่วนแบ่งทางการตลาด 80% ของมูลค่าตลาดรวม จำนวน
3,000 ล้านบาทหรือเทียบเท่ากับ 2,400 ล้านบาท สำหรับปลาซาร์ดีนบรรจุกระป๋องราคาต่ำ
ซึ่งบริษัทฯ มีส่วนแบ่งทางการตลาดประมาณ 3% ของปลาซาร์ดีนบรรจุกระป๋องราคาต่ำ
เนื่องจากนโยบายของบริษัทฯ จะไม่มุ่งเน้นส่วนแบ่งทางการตลาดของผลิตภัณฑ์ดังกล่าว

- ตลาดปลาซาร์ดีนปรุงรส มูลค่าตลาดรวม โดยประมาณ จำนวน 700 ล้านบาทของมูลค่าตลาดรวม
บริษัทฯมีส่วนแบ่งทางการตลาดประมาณ 75% ของมูลค่าตลาดรวม หรือเทียบเท่ากับ มูลค่า 525
ล้านบาท ซึ่งบริษัทฯ ได้กำหนดนโยบายและเป้าหมายอย่างชัดเจน
ที่จะมุ่งเน้นทำตลาดปลาซาร์ดีนปรุงรสเป็นรายได้หลัก

ภาวะการแข่งขันในตลาดต่างประเทศ

มูลค่าการส่งออกปลาซาร์ดีนกระป๋องคิดเป็นร้อยละ 25 ของการผลิตรวมโดยมีตลาดส่งออกที่สำคัญ
คือ ประเทศสหรัฐอเมริกา และกลุ่มประเทศในทวีปเอเชีย โดยคู่แข่งขันที่สำคัญของประเทศไทย
ได้แก่ ฟิลิปปินส์ ไต้หวัน และมาเลเซีย ในส่วนของหอยลาย และหอยแครงนั้น
พบว่าประเทศไทยมีการส่งออกไม่มากนัก เนื่องจากมีข้อจำกัดด้านวัตถุดิบ
อย่างไรก็ตามคู่แข่งที่สำคัญในตลาดต่างประเทศ ได้แก่ เกาหลีใต้ มาเลเซีย อินโดนีเซีย
ซึ่งกลุ่มประเทศเหล่านี้มีส่วนแบ่งการจำหน่ายหอยลาย
และหอยแครงกระป๋องในตลาดสหรัฐอเมริกาถึงร้อยละ 80 ของปริมาณการนำเข้ารวม
ในขณะที่ไทยมีส่วนแบ่งตลาดเพียงร้อยละ 20 ของมูลค่าการนำเข้ารวมเท่านั้น

สำหรับสภาพการแข่งขันตลาดต่างประเทศนั้น แบ่งเป็น 2 ด้าน คือ ด้านคุณภาพ และด้านราคา
โดยในด้านคุณภาพผลิตภัณฑ์จะมีคุณภาพที่ไม่แตกต่างกัน
เพราะต้องผลิตให้ได้มาตรฐานตามข้อกำหนดของประเทศผู้นำเข้า
ส่วนระดับราคาประเทศไทยมีข้อได้เปรียบกว่าคู่แข่งขัน เนื่องจากผู้ผลิตในประเทศ
ส่วนใหญ่ตั้งฐานการผลิตอยู่ใกล้แหล่งวัตถุดิบ
และนอกจากนั้นยังมีข้อได้เปรียบในด้านความชำนาญของแรงงาน

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

 วัตถุดิบ และผู้จำหน่ายวัตถุดิบ

แหล่งที่มาของวัตถุดิบที่สำคัญส่วนใหญ่ได้จากแพปลามากกว่า 20 แห่ง ซึ่งตั้งในจังหวัดตรัง
และในจังหวัดใกล้เคียง เช่น สุราษฎร์ธานี สงขลา นครศรีธรรมราช ปัตตานี และชุมพร เป็นต้น
ในบางช่วงที่วัตถุดิบมีน้อย บริษัทฯ มีการวางแผนการซื้อวัตถุดิบสำรองไว้ในห้องเย็น
ซึ่งจัดเก็บได้นานถึง 2 เดือน จึงไม่มีปัญหาในการขาดแคลนวัตถุดิบ

วัตถุดิบที่สำคัญในการผลิตได้แก่ ปลาทูแขก, ปลาไล้กอ, ปลาหลังเขียว, ปลาหางแข็ง, ปลาตาโต,
ปลาดุก, หอยลาย, หอยแครง ส่วนวัตถุดิบที่เป็นส่วนผสม ได้แก่ ซอสมะเขือเทศ
และเครื่องปรุงรสต่างๆ ซึ่งวัตถุดิบทั้งหมดเหล่านี้ จะจัดซื้อได้ภายในประเทศ
ปัญหาเกี่ยวกับวัตถุดิบที่พบเห็นนั้น เนื่องจากวัตถุดิบหลักของบริษัทที่ใช้ ได้แก่ ปลาผิวน้ำ
และหอยชนิดต่างๆ ซึ่งปลาเหล่านี้จะมีวงจรชีวิตสั้น ฉะนั้นการที่บริษัทฯ
ซื้อมาเพื่อผลิตสินค้าจึงเป็นการใช้ประโยชน์จากวัตถุดิบธรรมชาติ
แม้ว่าปลาและหอยจะมีมากในบางฤดู และบางฤดูมีน้อย
แต่ปัญหาดังกล่าวมีผลกระทบต่อบริษัทค่อนข้างน้อย ดังนั้นการพึ่งพิงผู้จำหน่ายวัตถุดิบกรณีซื้อปลา
บริษัทฯ ไม่ต้องพึ่งพาผู้จัดจำหน่ายรายใดรายหนึ่งเป็นพิเศษ และในช่วง 3 ปีติดต่อกันที่ผ่านมานี้
บริษัทฯ ไม่มีการซื้อปลา,หอย จากรายใดรายหนึ่งเกินร้อยละ 30

ในส่วนของซอสมะเขือเทศ และเครื่องปรุงรสอื่นๆ บริษัทฯ มีผู้จัดจำหน่ายให้เป็นรายประจำประมาณ
4-5ราย ซึ่งส่งผลให้ปริมาณซอสมีใช้ตลอดปี นอกจากนี้ บริษัทฯ
ยังจัดซื้อซอสเพิ่มเติมจากโครงการหลวงอีกด้วย

วัตถุดิบที่สำคัญอีกชนิดที่บริษัทฯได้พึ่งพาการซื้อวัตถุดิบจากผู้จำหน่ายเพียงรายเดียวเกินกว่าร้อยละ 30
ของมูลค่าการซื้อวัตถุดิบทั้งหมด คือ กระป๋อง จาก บริษัท ตรังแคนเนอรี่ จำกัด
และมีความสัมพันธ์กับผู้จำหน่ายวัตถุดิบ ซึ่งเป็นบริษัทที่เกี่ยวข้องกัน คือ มีผู้บริหารร่วมกัน

  กำลังการผลิตและปริมาณการผลิต

กำลังการผลิต และปริมาณการผลิตของ บริษัท ผลิตภัณฑ์อาหารกว้างไพศาล จำกัด (มหาชน)
มีรายละเอียดดังนี้

กำลังการผลิตเต็มที่ 2541 2542 2543

1. อาหารบรรจุกระป๋อง (พันกระป๋อง) 130,000 130,000 130,000

2. เศษปลา (ตัน) 15,900 15,900 15,900

ปริมาณผลิตจริง (หน่วย : พันกระป๋อง)

- ปลาซาร์ดีนในซอสมะเขือเทศ 16,065 11,552 15,680

- ปลาซาร์ดีนปรุงรสอื่นๆ 20,990 18,683 28,836

- หอยปรุงรส 11,223 15,897 11,246

รวม 48,278 46,132 55,762

- เศษปลา (ตัน) 5,556 5,046 4,872

อัตราการใช้กำลังการผลิต (%)

1. อาหารบรรจุกระป๋อง 37.14 35.49 42.90

2. เศษปลา 34.95 31.74 30.65

มูลค่าการผลิต (พันบาท) 425,636 431,251 481,566

อัตราเพิ่มของปริมาณการผลิต (30.08) (4.45) 20.88

บริษัทฯ เพิ่มกำลังการผลิตเศษปลา
ในสัดส่วนที่ใกล้เคียงกับการเพิ่มกำลังการผลิตอาหารบรรจุกระป๋องโดยที่ในปี 2534 -2536 บริษัทฯ
ผลิตอาหารบรรจุกระป๋องคำนวณวันละ 1 กะได้ 45 ล้านกระป๋องเทียบกับกำลังการผลิตเศษปลา 1
กะ ได้ 4,800 ตัน ดังนั้นเมื่อเพิ่มกำลังการผลิตในปี 2537 เป็น 130 ล้านกระป๋องเพิ่มขึ้นประมาณ
1.9 เท่า กำลังการผลิตเศษปลาจึงเพิ่มขึ้นจาก 4,800 ตัน เป็น 15,900 ตัน เพิ่มขึ้นประมาณ
2.3 เท่า ทั้งนี้กำลังการผลิตเศษปลาที่สูงกว่าอาหารบรรจุกระป๋อง
มีสาเหตุมาจากราคาของเครื่องจักรเพื่อผลิตเศษปลามีราคาที่แตกต่างกันไม่มาก ณ
ระดับกำลังการผลิตที่ใกล้เคียงกัน
บริษัทจึงซื้อเครื่องจักรขนาดใหญ่กว่าเล็กน้อยเพื่อรองรับการขยายงานในอนาคต

สำหรับจำนวนกะที่สามารถผลิตได้ บริษัทฯ สามารถขยายจำนวนกะที่ผลิตได้เพิ่มถึง 3 กะ ปัจจุบัน
บริษัทฯ ผลิตจริงเพียง 1 กะเท่านั้น

ราคาต่อหน่วยของกระป๋อง, ฝา ในปี 2541 - 2543 จาก บริษัท ตรังแคนเนอรี่ จำกัด

ขนาด ปี 2541 ปี 2542 ปี 2543

กระป๋อง 202 1.65 1.65 1.65

กระป๋อง 202 อีโอ. พิมพ์ 2.35 2.35 2.35

กระป๋อง 202 อีโอ. เปลือย 2.33 2.33 2.33

กระป๋อง 211 1.28 1.28 1.28

กระป๋อง 211 อีโอ. เปลือย 2.03 2.03 2.03

กระป๋อง 211 two pieces 1.55 1.55 1.55

กระป๋อง 307 1.39 1.39 1.39

กระป๋อง 307 อีโอ. พิมพ์ 2.40 2.40 2.40

กระป๋อง 307 อีโอ. เปลือย 2.38 2.38 2.38

กระป๋อง 307 two pieces 2.05 2.05 2.05

กระป๋อง 307 three pieces 2.15 2.15 2.15

กระป๋อง 202 พิมพ์สี 1.57 1.57 1.57

กระป๋อง 307 พิมพ์สี 2.73 2.73 2.73

ฝาพิมพ์ 202 0.45 0.45 0.45

ฝาพิมพ์ 202 พิมพ์ 2 ด้าน - - 0.47

ฝาเปลือย 202 0.40 0.40 0.40

ฝาพิมพ์ 211 0.43 0.43 0.43

ฝาพิมพ์ 211 พิมพ์ 2 ด้าน - - 0.77

ฝาเปลือย 211 0.41 0.41 0.41

ฝาพิมพ์ 307 0.56 0.56 0.56

ฝาพิมพ์ 307 พิมพ์ 2 ด้าน - - 1.10

ฝาเปลือย 307 0.52 0.52 0.90

สาระสำคัญของสัญญาซื้อวัตถุดิบ

1. ผู้ซื้อตกลงซื้อและผู้ขายตกลงขายกระป๋อง, ฝาและก้น ตามหมายเลขสินค้า 202, 211 และ
307

2. ผู้ขายเป็นผู้ส่งทรัพย์สินที่ขายไปยังคลังสินค้าผู้ซื้อ โดยผู้ขายจะเป็นผู้ออกค่าขนส่ง

3.
ผู้ซื้อตกลงซื้อและผู้ขายตกลงขายทรัพย์สินในราคาที่กำหนดเป็นเงื่อนไขในเรื่องจำนวนการสั่งซื้อแต่ละครั้ง

4. ผู้ซื้อตกลงชำระเงินค่าทรัพย์สินที่ซื้อภายในระยะเวลา 60 วัน

5. คู่สัญญาฝ่ายใดฝ่ายหนึ่งจะโอนสิทธิและหน้าที่ของตนให้บุคคลอื่นไม่ได้

ผลกระทบต่อบริษัทฯ หากสูญเสียผู้จำหน่ายวัตถุดิบกระป๋อง ซึ่งมีมูลค่าการจำหน่ายสูงกว่าร้อยละ 30
ของการซื้อวัตถุดิบของบริษัทฯ จะทำให้บริษัทฯ
เสี่ยงต่อการจัดซื้อวัตถุดิบดังกล่าวทดแทนจากบริษัทฯอื่น ในด้านราคา คุณภาพ,
ความต่อเนื่องของกระบวนการผลิตได้

(ข) การดำเนินการของบริษัทเพื่อลดผลกระทบต่อสิ่งแวดล้อม

บริษัทฯ ได้ลงทุนก่อสร้างบ่อบำบัดน้ำเสียโดยได้ลงทุนไปกว่า 60 ล้านบาท
เพื่อเช็คของเสียจากกระบวนการผลิต น้ำเสียที่ผ่านกระบวนการบำบัด เมื่อวัดค่าแล้วพบว่า
สามารถนำน้ำดังกล่าวมาใช้ใหม่ได้ และในปัจจุบัน บริษัทฯ ได้ดำเนินการจัดทำ ISO 14001
ซึ่งเป็นมาตรฐานเกี่ยวกับสิ่งแวดล้อม
เพื่อแสดงให้เห็นถึงเจตนาที่จะรักษาสิ่งแวดล้อมควบคู่ไปกับการพัฒนาอุตสาหกรรม

การควบคุมปริมาณและลักษณะน้ำทิ้งจากอาคารผลิต

- การใช้น้ำของบริษัทฯ แต่ละวันประมาณ 300 - 400 ลูกบาศก์เมตร
การผลิตดังกล่าวทำให้เกิดน้ำเสีย

การควบคุม บริษัทฯ ใช้ระบบบำบัดแบบตะกอนเร่ง ตะกอนลอยก่อนระบายน้ำทิ้งออกจากโรงงาน

ค่าที่กฎหมายกำหนด ค่าที่โรงงานทำได้ ***

- BOD. ไม่เกิน 50 ppm. ประมาณ 35 - 36 ppm.

- SS. ไม่เกิน 50 ppm. ประมาณ 45 - 50 ppm.

- Oil & Greass ไม่เกิน 5 ppm. ประมาณ 2 - 3 ppm.

- COD. ไม่เกิน 120 ppm. ประมาณ 100 - 110 ppm.

*** เป็นข้อมูลจริงก่อนปล่อยออกนอกโรงงาน

ของเสีย

  - ขยะ แบ่งออกเป็น 2 ประเภท

  1. ขยะทั่วไป ได้แก่ เศษอาหาร เศษพืชผัก เศษกระดาษ เศษถุง ถุง

  พลาสติก เศษขวดแก้ว เศษผ้าเช็ดมือ เปลือกผลไม้ เศษไม้ ฯลฯ

  2. ขยะอันตราย ได้แก่ ขวดสารเคมีอันตราย ซากถ่านไฟฉาย หลอดไฟ

  แบตเตอรี่ ผ้าเปื้อนน้ำมันเครื่อง หรือ จารบี

- ผลิตภัณฑ์หมดอายุ ใช้วิธีฝังกลบในพื้นที่ของโรงงาน

การควบคุม สำนักงานอุตสาหกรรมจังหวัด

- ขยะเปียก (ตะกอนจากระบบบำบัด) น้ำตะกอนข้นที่ทิ้งประมาณวันละ 6 - 10 ลูกบาศก์เมตร
ของบริษัทฯ มีน้อยมาก จึงไม่ได้เข้าระบบ

อากาศจากปล่องควันของบอยเล่อร์

การควบคุม กรมโรงงานอุตสาหกรรม

การขุดเจาะน้ำบาดาล

การสูบน้ำบาดาลขึ้นมาใช้ต้องขออนุญาต และมีการชำระค่าใช้น้ำบาดาลตามที่กฎหมายกำหนด

การควบคุม กรมทรัพยากรธรณี

  (4) งานที่ยังไม่ส่งมอบ

- ไม่มี -